Пры гэтым на сённяшні момант у нас няма дастаткова распрацаванага, дакладнага разумення, што ёсць гульня. Ёсць, хутчэй, практыкаванне і спроба гэта зразумець. І таму свой расповед, што такое гульня, я пачну са сваёй асабістай практыкі вось гэтага разумення, ці нават адчування таго, што ёсць гульня, менавіта на вопыте арганізацыйна-дзейнасных гульняў. Прычым я б хацела запрасіць вас на нейкі час не тое каб адмовіцца, а проста забыцца ці адкласці ў бок тое, што мы звычайна ведаем пра гульню.